recursal/SuperWikiNEXT-32B huggingface dataset:
Η **Νότια Ουζμπεκική γλώσσα**, επίσης γνωστή ως *Αφγανικά Ουζμπεκικά*, είναι η νότια παραλλαγή της Ουζμπεκικής γλώσσας και 3η επίσημη γλώσσα του Αφγανιστάν, όπου έχει μέχρι και 4.2 εκατομμύρια ομιλητές. Χρησιμοποιεί το περσοαραβικό σύστημα γραφής, σε αντίθεση με το λατινικό αλφάβητο που χρησιμοποιείται στο Ουζμπεκιστάν. 

Μοιράζεται την ίδια μακρογλώσσα με την βόρεια παραλλαγή που ομιλείται στο Ουζμπεκιστάν και η προφορική μορφή είναι κατανοητή στους ομιλητές της βόρειας; παραλλαγής σε ένα ορισμένο βαθμό. Ωστόσο έχει διαφορές στη γραμματική και πολύ περισσότερες δανεικές λέξεις από τα Αφγανικά Περσικά, την οποία ομιλούν καλά αρκετοί ομιλητές της Νότιας Ουζμπεκικής.

Αλφάβητο
--------

Ένα κείμενο του 1911 στα νότια Ουζμπεκικά
Τα νότια Ουζμπεκικά γράφονται με το περσοαραβικό σύστημα γραφής που ονομάζεται *Αράμπ Γιοζούβ*  ("Αραβικό Αλφάβητο"). Αν και περιέχει 32 γράμματα, όπως και στα περσικά, πολλά από αυτά προφέρονται με άλλο τρόπο.

Δείτε επίσης
------------

* Γλώσσα Τσαγκατάι

Παραπομπές
----------

1. ↑  Hammarström, Harald· Forkel, Robert· Haspelmath, Martin· Bank, Sebastian, επιμ. (2016). «Southern Uzbek». *Glottolog 2.7*. Jena: Max Planck Institute for the Science of Human History.
2. ↑

Εξωτερικοί σύνδεσμοι
--------------------

### Διαδικτυακά λεξικά

* Λεξικός μεταφραστής από τα νότια Ουζμπεκικά προς τα Περσικά
Το **Μπατασούνα** (βασκικά: *Batasuna*, κυριολεκτικά: *Ενότητα*) ήταν αυτονομιστικό ισπανικό κόμμα των Βάσκων.

Ιδρύθηκε το 1978 και το 1979 προκηρύσσει δημοψήφισμα υπέρ της αυτονομίας των Βάσκων. Το 1978 η χώρα των Βάσκων αποκτά δικό της κοινοβούλιο και το Ερι Μπατασούνα αποκτά μεγάλη απήχηση στον Βάσκικο λαό .

Το κόμμα Ερι Μπατασούνα κατηγορείται ότι είναι η πολιτική πτέρυγα της ΕΤΑ , της αυτονομιστικής οργάνωσης που έχει προβεί σε δεκάδες επιθέσεις κατά ισπανικών στόχων τα τελευταία χρόνια. Το ίδιο το Ερι Μπατασούνα αρνείται κάθε σχέση με την ΕΤΑ.

Το Ερι Μπατασούνα έχει τεθεί πολλές φορές εκτός νόμου. Το 1996 ο Χοσέ Μαρία Αθνάρ θέτει το κόμμα εκτός νόμου ύστερα από τη δολοφονία του δικαστή Βαλιέντε και καταδικάζοντας το 1997 σε επτά χρόνια φυλάκισης τα 20 πολιτικά στελέχη της ηγεσίας του κόμματος που είχαν συλληφθεί.

Το 1999, στις εκλογές, στη Χώρα των Βάσκων και τη Ναβάρα είχε κερδίσει 62 δημαρχίες εκλέγοντας συνολικά 890 δημοτικούς συμβούλους.

Τον Αύγουστο του 2002 ο δικαστής Μπαλτάσαρ Γκαρθόν επιβάλλει τρίχρονη αναστολή λειτουργίας στο Ερι Μπατασούνα, κατηγορώντας το κόμμα για συνεργασία με την ΕΤΑ και για 836 δολοφονίες που έκανε η ΕΤΑ από το 1968. Σε ειδική συνεδρίασή του το Ισπανικό κοινοβούλιο ζητά να τεθεί το Μπατασούνα εκτός νόμου. Τον Μάρτιο του 2003. Το Ανώτατο Δικαστήριο της Ισπανίας επικυρώνει την απόφαση που καθιστά το Μπατασούνα παράνομο.

Ο σημερινός ηγέτης του κόμματος Αρνάλντο Οτέγι έχει δικαστεί και αθωωθεί πολλές από τα Ισπανικά δικαστήρια για δηλώσεις του με την κατηγορία της εξύμνησης της τρομοκρατίας. Τελευταία φορά ήταν το 2007 όπου αθωώθηκε αλλά το κόμμα τέθηκε εκ νέου εκτός νόμου.

Η έδρα του κόμματος είναι στην πόλη Παμπλόνα στην Χώρα των Βάσκων.

Αποτελέσματα εκλογών
--------------------

| Έτος | ψήφοι | ποσοστό | Εκλεγέντες Βουλευτές |
| --- | --- | --- | --- |
|
| 1979 | 28.248 | 11,17% | 1 |
| 1982 | 76.255 | 25,59% | 2 |
| 1986 | 80.922 | 29,63% | 2 |
| 1989 | 92.216 | 33,18% | 3 |
| 1993 | 112.228 | 36,13% | 3 |
| 1996 | 120.335 | 37,12% | 2 |
| 2000 | 150.995 | 49,89% | 3 |
| 2004 | 127.653 | 37,60% | 2 |
|

Πρόεδροι
--------

* Χαβιέ Γόμαρα: 1979-;
* Χεσούς Αϊθπούν Τουέρο: 1997
* Μιγκέλ Σανθ Σέσμα: 1997-
* Αρνάλντο Οτέγι
Ο **Κάιπερ (Kuiper)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,163. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ φαν Χάουτεν-Γκρένεφελντ, και πήρε το όνομά του προς τιμή του Ολλανδοαμερικανού αστρονόμου Τζέραρντ Κάιπερ, που έδωσε το όνομά του επίσης στη Ζώνη Κάιπερ.

Αξιοσημείωτη είναι η πολύ μικρή εκκεντρότητα της τροχιάς του Κάιπερ, δηλαδή η τροχιά του είναι σχεδόν κυκλική.

Φυσικά χαρακτηριστικά
---------------------

Η μέση διάμετρος του Κάιπερ εκτιμάται σε 35,96 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0544. Δεν είναι γνωστό αν και με ποια περίοδο περιστρέφεται ο Κάιπερ γύρω από τον εαυτό του.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 1775 Τσίμερβαλντ | 1776 Κάιπερ | 1777 Γκέρελς |
Ο **Νικηφόρος Χρυσοβέργης** ήταν Έλληνας βυζαντινός ρήτορας, ποιητής και ιεροδιδάσκαλος.

Βιογραφία
---------

Έζησε από τα τέλη του 12ου μέχρι τα μέσα του 13ου αιώνα. Διετέλεσε μαΐστορος των ρητόρων της Πατριαρχικής Σχολής στην Κωνσταντινούπολη, όπου παρέμεινε επί δύο έτη, κατόπιν διορισμού του, βάσει αποφάσεως του ίδιου του αυτοκράτορα Αλεξίου Γ' του Αγγέλου. Θήτευσε στη θέση του Μητροπολίτη Σάρδεων από το 1204 έως και το 1213, οπότε και χάνονται τα ίχνη του. Έγραψε πανηγυρικούς λόγους στους Αυτοκράτορες Αλέξιο Γ' και Αλέξιο Δ', προς τους πατριάρχες Νικήτα Μουντάκη και Ιωάννη Καματηρό και προς τον Μεσοποταμίτη Κωνσταντινουπόλεως. Από τις επιστολές του, σώζεται μία, έγραψε όμως πολλά ρητορικά προγυμνάσματα κι έμμετρα επιγράμματα. Επίσης μύθους, διηγήματα και μυθοποιίες. Στις 10 Ιανουαρίου του 1202 και με αφορμή την Εορτή των Φώτων, εκφώνησε έναν ιστορικό λόγο που αποτελεί πολύτιμη πηγή, καθώς, μεταξύ άλλων, σε αυτόν αναφέρεται και στις πολιτικές σχέσεις του βυζαντινού κράτους με το βουλγαρικό. Σε πολιτικό επίπεδο, ο Χρυσοβέργης στάθηκε σύμβουλος του αυτοκράτορα Αλέξιου σε πολλά ζητήματα, προσπαθώντας να τον πείσει σε προσέγγιση και συμφιλίωση με τους Λατίνους.

Παραπομπές
----------

1. ↑  Ανακτήθηκε στις 26  Νοεμβρίου 2018.
2. ↑  Ανακτήθηκε στις 20  Ιουνίου 2019.
3. ↑  Χαράλαμπος Β. Στεργιούλης, 'Ένας άγνωστος μαΐστορος της ρητορικής", στο φύλλο της εφημερίδας "Η Καθημερινή", της Κυριακής 8 Νοεμβρίου 2020, σελ. 12, στήλη "Τέχνες & γράμματα"
4. ↑  Μυρσίνη Σ. Αναγνώστου "Ένας ρήτορας των χρόνων της παρακμής - Ο βίος και το έργο του Νικηφόρου Χρυσοβέργη", εκδόσεις ¨Αρμός", 2020

Πηγές
-----

* Karl Krumbacher (1856-1909) (1897–1900). *Ιστορία της Βυζαντηνής [sic] λογοτεχνίας / Κρουμβάχερ, μεταφρασθείσα υπό Γεωργίου Σωτηριάδου. Τόμος Β’*. Εν Αθήναις: Τύποις Π. Δ. Σακελλαρίου. Ανακτήθηκε στις 15 Φεβρουαρίου 2011.
Το **Κέντρο Κοινωνικής Εργασίας και Έρευνας** ("SWRC"), γνωστό ευρύτερα ως **Ξυπόλητο Κολέγιο** είναι εθελοντικός εκπαιδευτικός οργανισμός που λειτουργεί σε διαφόρους τομείς εκπαίδευσης, ανάπτυξης δεξιοτήτων, υγείας, ηλεκτροδότησης μέσω ηλιακής ενέργειας τοπικών κοινοτήτων και ενίσχυσης των γυναικών. Ιδρύθηκε από τον Μπάνκερ Ρόι το 1972. Έχει καταχωριστεί ως **Friends of Tilonia Inc.**

Το "Ξυπόλητο Κολέγιο" στο χωριό Τιλόνια παραδίδει μαθήματα ανάγνωσης, γραφής και λογιστικής σε ενήλικες και παιδιά. Τα κορίτσια υπερτερούν αριθμητικά των αγοριών στα νυκτερινά σχολεία. Το 2008 υπήρχαν περίπου 3.000 παιδιά σε 150 νυκτερινά σχολεία.

Ο ιδρυτής αυτού του οργανισμού Μπάνκερ Ρόι συμπεριελήφθηκε στο *Time* στους 100 ανθρώπους με τη μεγαλύτερη επίδραση στο κοινωνικό σύνολο για το έργο του στο "Ξυπόλητο Κολέγιο". Ο Γκρεκ Μόρτενσον έγραψε ότι το κοινωνικό εθελοντικό σχολείο του εκπαίδευσε περισσότερα από 3 εκατομμύρια ανθρώπους σε επαγγέλματα του σύγχρονου κόσμου.

Σημειώσεις - Παραπομπές
-----------------------

1. ↑  The Barefoot College in Tilonia, 1997, Author: Sanjit (Bunker) Roy, Publisher:Indira Gandhi National Centre for the Arts, New Delhi
2. ↑  Sarita Brara (30 October 2012). «Lead kindly light». *The Hindu*.. Ανακτήθηκε στις 23 November 2012.
3. ↑  Corporate website
4. ↑  Sanjay Suri. «In pictures: Villagers' Barefoot College». *BBC Online*.. Ανακτήθηκε στις 18 November 2012.
5. ↑  Elkington, John,· Hartigan, Pamela (1 Φεβρουαρίου 2008). *The Power of Unreasonable People: How Social Entrepreneurs Create Markets That Change the World*. Harvard Business Press. σελίδες 52–. ISBN 9781422104064. Ανακτήθηκε στις 23 Νοεμβρίου 2012.
6. ↑  Fred de Sam Lazaro (6 October 2008). «School in India Teaches Women to Improve Lives, Towns». *PBS*.. Ανακτήθηκε στις 18 November 2012.
7. ↑  Mortenson, Greg. (29 April 2010) Sanjit 'Bunker' Roy The 2010 TIME 100 Αρχειοθετήθηκε 2013-08-17 στο Wayback Machine.. TIME. Retrieved on 2 June 2012.

Εξωτερικοί σύνδεσμοι
--------------------

* Μπάνκερ Ρόι: Μαθαίνοντας από το ξυπόλητο κίνημα
* Η Ξυπόλητη Προσέγγιση, δοκίμιο της Sumithra Prasanna για το Διεθνές Μουσείο Γυναικών

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157432143
* LCCN: no2001002409

 |

 |
Ο **Μπενίνιο Συμεών Κονχουάνγκο Ακίνο Γ΄** (*Benigno Simeón "Noynoy" Aquino III*, 8 Φεβρουαρίου 1960- 24 Ιουνίου 2021) ήταν Φιλιππινέζος οικονομολόγος και πολιτικός, Πρόεδρος των Φιλιππίνων από τον Ιούνιο του 2010 ως το 2016. 

Ο Μπενίνιο αποφοίτησε το 1981 από το Πανεπιστήμιο της Μανίλα και στην συνέχεια μετακόμισε ως εξόριστος στις ΗΠΑ μαζί με την οικογένειά του. Λίγο αργότερα επέστρεψε στην πατρίδα μετά την δολοφονία του πατέρα του για να εργαστεί στην συνέχεια σε πολλές θέσεις στον ιδιωτικό τομέα. Το 1998 εξελέγη βουλευτής στην Βουλή των Αντιπροσώπων για την περιοχή του Αρλάκ. Επανεξελέγη και το 2001 και το 2004. Το 2007 παραιτήθηκε λόγω συμπλήρωσης του ορίου των θητειών. Εκλέχθηκε στην συνέχεια στην Γερουσία. Μετά τον θάνατο της μητέρας του τον Αύγουστο του 2009 αποφάσισε την συμμετοχή του στις επερχόμενες προεδρικές εκλογές το 2010. Εκλέχθηκε στην προεδρία με ποσοστό 42,08% έναντι 26.25% του αντιπάλου του και νυν αντιπροέδρου των Φιλιππίνων Χέχομαρ Μπινάι. 
Συμπεριλήφθηκε στη λίστα που εξέδωσε το περιοδικό Time για τα «Πρόσωπα με τη Μεγαλύτερη Επιρροή Παγκοσμίως» για το έτος 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπενίνιο Ακίνο Γ´** |

* Επίσημος ιστότοπος (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 172378101
* LCCN: n2011047840
* ISNI: 0000 0001 2256 6927
* GND: 1147240442
* SUDOC: 234910305
* NLA: 49861297

 |

 |
Ο **Νικόλαος Δ. Σταυρίδης** (8 Μαρτίου 1904 - 8 Μαρτίου 1933) ήταν Έλληνας δημοσιογράφος και πολιτικός.

Βιογραφία
---------

Γιος του αγωνιστή και Μακεδονομάχου Δημητρίου Σταυρίδη, ασχολήθηκε από πολύ νέος με την δημοσιογραφία, εκδίδοντας (1923) την δισεβδομαδιαία εφημερίδα "Ελεύθερος Άνθρωπος", μαζί με τον Ιάκωβο Ζαγκαρόλα.

Ανέλαβε διευθυντής της "Δισεβδομαδιαίας εφημερίδας ακραιφνών φιλελευθέρων αρχών" "Αλήθεια", που εκδόθηκε το 1929. Λίγο αργότερα ακολούθησε νομικές σπουδές στο Πανεπιστήμιο των Αθηνών. Για πρώτη φορά ήταν υποψήφιος βουλευτής, έχοντας σημαίνοντα ρόλο στη Νεολαία των Φιλελευθέρων, το 1932.

Εξελέγη βουλευτής Σερρών με το Κόμμα Φιλελευθέρων το 1933. Απεβίωσε από φυματίωση, 3 ημέρες μετά την εκλογή του και μάλιστα την ημέρα των γενεθλίων του.

Παραπομπές
----------

1. 1 2  Σάκη Π. Αραμπατζή, "Ιστορικό ημερολόγιο των Σερρών".
2. ↑  «aposerres.gr». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 9 Μαρτίου 2016.
3. ↑  Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 140 (αριθμ. 1524) (pdf)
Η **ξύλινη εκκλησία της Κοίμησης της Θεοτόκου του Χιρισένι** είναι θρησκευτικό κτήριο που χτίστηκε το 1642. Σήμερα, η εκκλησία διατηρείται στο υπαίθρειο μουσείο στο Κισινάου, στην Δημοκρατία της Μολδαβίας.

Ιστορικό
--------

Η εκκλησία ανεγέρθηκε το 1642 από τους κατοίκους του Χιρισένι, και αρχικά βρισκόταν στο Μοναστήρι Χιρτζάουτσα. Μεταφέρθηκε στο Χιρισένι της επαρχίας Τελενέστι, όπου λειτούργησε μέχρι το 1928, όταν ανεγέρθηκε μια πέτρινη εκκλησία. Οι κάτοικοι της περιοχής συνέχισαν να επισκέπτονται την ξύλινη εκκλησία ως χώρο παράκλησης κοντά στο κοιμητήριο.

Στις αρχές του 21ου αιώνα, το κτίριο ήταν σε πολύ κακή κατάσταση. Δεν είχε οροφή, και τα ξύλινα τείχη είχαν ζημιές από τις βροχές και το χιόνι. Το Εθνογραφικό Μουσείο του Κισινάου άρχισε τις διαπραγματεύσεις με τους κατοίκους για την μεταφορά της εκκλησίας στην πρωτεύουσα. Τελικά, αυτοί δέχτηκαν, και οι εργασίες μεταφοράς ξεκίνησαν το 2009, όταν ξεκίνησαν οι διαδικασίες αποκατάστασης. Το έργο αποκατάστασης ήταν υπό την εποπτεία των αρχιτεκτόνων Εουγκέν Βάζγκου και Σέρτζιου Βόρνικοφ, και η εργασία εκτελέστηκε από την ίδια ομάδα που αποκατέστησε την ξύλινη εκκλησία της Παλάνκα, στην κοινότητα Χιρτζάουτσα στην επαρχία Καλαράσι. Η ομάδα αποκατάστασης διατήρησε αρκετά από τα αρχικά στοιχεία, επομένως αυτοί χρησιμοποιήσαν τα αρχικά ξύλα και τα επεξεργάστηκαν με ειδικά υλικά για την βελτίωση της αντοχής τους. Η οροφή χτίστηκε από το μηδέν.

Η εκκλησία αγιάστηκε το φθινόπωρο του 2011, με τον πολιούχο της Κοιμήσεως της Θεοτόκου. Είναι το παλιότερο θρησκευτικό μνημείο στην Δημοκρατία της Μολδαβίας, και η μεγαλύτερη ξύλινη εκκλησία της χώρας, με την κορυφή να βρίσκεται στα 27 μέτρα. Η Βαρβάρα Μπουζιλά, γραμματέας του Εθνικού Μουσείου, επισήμανε ότι η εκκλησία είναι η μόνη του είδους της στην Δημοκρατία της Μολδαβίας εκείνη την εποχή (το 2011). Αυτή δήλωσε: "Το Βόρειο Μολδαβικό στυλ αυτής της εκκλησίας την κάνει παρόμοια με τις εκκλησίες της Μπουκόβινα. Προς το παρόν, δεν έχουμε άλλη εκκλησία του ίδιου τύπου, που θα είχε παρόμοιο ύψος ή παρόμοιες καλές αναλογίες.". Υπήρχε μια παρόμοια εκκλησία στην επαρχία Τελενέστι, η οποία γκρεμίστηκε την δεκαετία του 1980.

Εικόνες
-------

* Γκρέμισμα της παλιάς εκκλησίαςΓκρέμισμα της παλιάς εκκλησίας
* Γκρέμισμα της παλιάς εκκλησίαςΓκρέμισμα της παλιάς εκκλησίας
* ΑποκατάστασηΑποκατάσταση
* ΑποκατάστασηΑποκατάσταση
* Τελετή εγκαινίωνΤελετή εγκαινίων

Παραπομπές
----------

1. ↑  «Biserica medievală "Adormirea Maicii Domnului", Muzeul Satului, or. Chișinău». ortodox.md. 1 Μαΐου 2012. Αρχειοθετήθηκε από το πρωτότυπο στις 18 Μαρτίου 2015. Ανακτήθηκε στις 27 Ιουνίου 2015.
2. ↑  «Biserica de lemn din Hirișeni, montată la Muzeul Satului din Chișinău». Jurnal de Chișinău. 23 Σεπτεμβρίου 2011. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 27 Ιουνίου 2015.
3. 1 2  «O biserica de lemn veche din 1642 poate fi vizitată la Muzeul Satului». Timpul de dimineață. 27 Σεπτεμβρίου 2011. Ανακτήθηκε στις 27 Ιουνίου 2015.
4. ↑  «Biserica din Hirișeni – strămutată la Chișinău». ortodox.md. 9 Οκτωβρίου 2014. Ανακτήθηκε στις 27 Ιουνίου 2015.
***1,000 Hours*** είναι το ντεμπούτο EP από τους Green Day. Είχε κυκλοφορήσει τον Απρίλιο του 1989, από την Lookout! Records, τη δισκογραφική εταιρία που στήρηξε την ανάπτυξη της μπάντας στα πρώτα χρόνια τους πριν από την υπογραφή τους με μια γνωστή δισκογραφική εταιρία το 1993.

Ηχογράφιση και κυκλοφορία
-------------------------

Το 1,000 Hours ηχογραφήθηκε το 1988, ενώ η μπάντα ήταν ακόμα με το όνομα "Sweet Children", και κυκλοφόρησε τον Απρίλιο του 1989 σε βινύλιο μόνο, με πολλά διαφορετικά χρώματα του βινυλίου διαθέσιμα (κόκκινο, μπλε, πράσινο, μοβ, κίτρινο, και σαφή) σε περιορισμένες ποσότητες. Μετά την κυκλοφορία του, ήταν επίσης διαθέσιμο με ένα ροζ κάλυμμα (μαύρο βινύλιο μόνο). Λίγο μετά την ηχογράφιση, η μπάντα άλλαξε το όνομά τους σε Green Day, παρά τις αντιρρήσεις του ιδιοκτήτη του Lookout Records Lawrence Larry" Livermore.

Το 1991, όλα τα τραγούδια από το 1,000 Hours επανεκδόθηκαν στο δίσκο 39/Smooth. Παρέμεινε σε έντυπη μορφή από το Lookout! records μέχρι τον Αύγουστο του 2005, όταν Green Day αφαιρέθηκαν από αυτην τη δισκογραφική εταιρία.

Τραγούδια
---------

Όλη η σύνθεση και στίχοι των τραγουδιών είναι από Billie Joe Armstrong. 

| Side A |
| --- |
| Αρ. | Tίτλος | Διάρκεια |
| 1. | "1,000 Hours"   | 2:24 |
| 2. | "Dry Ice"   | 3:45 |

| Side B |
| --- |
| Αρ. | Tίτλος | Διάρκεια |
| 1. | "Only of You"   | 2:47 |
| 2. | "The One I Want"   | 3:01 |
| **Συν. διάρκεια:** | **11:55** |

Προσωπικό
---------

* Billie Joe Armstrong – φωνή, κιθάρα,παραγωγός
* Mike Dirnt – μπάσο, φωνητικά, παραγωγός
* John Kiffmeyer – ντραμς, κρουστά, φωνητικά, παραγωγός
Ο **Νικόλαος Τωμαδάκης** (1907-1993) υπήρξε διαπρεπής βυζαντινολόγος, φιλόλογος και καθηγητής πανεπιστημίου.

Βιογραφία
---------

Ο Νικόλαος Τωμαδάκης γεννήθηκε στα Χανιά το 1907, γιος του Βασιλείου Τωμαδάκη και της Όλγας Θεοδωρακάκου. Κατά τα μαθητικά του χρόνια στην Κρήτη είχε δάσκαλο τον Εμμ.Γενεράλι, ο οποίος τον ενθάρρυνε να ασχοληθεί με τα γράμματα. Σπούδασε στη Φιλοσοφική Σχολή του Πανεπιστημίου Αθηνών (1924-1929), όπου αναγορεύτηκε διδάκτωρ με τη διατριβή του Εκδόσεις και χειρόγραφα του ποιητού Διονυσίου Σολωμού (1935).Πραγματοποίησε περαιτέρω μεταπτυχιακές σπουδές με υποτροφία στην Πίζα της Ιταλίας.
Από το 1950 δίδαξε ως τακτικός καθηγητής στο Πανεπιστήμιο Αθηνών. Ακόμα, διετέλεσε διευθυντής του Ιστορικού Αρχείου Κρήτης και των Γενικών Αρχείων του Κράτους, κοσμήτορας της Φιλοσοφικής Σχολής (1958-1959, 1965-1966, 1970-1971),μέλος του Ανατολικού Ινστιτούτου του Πατριαρχείου Αλεξανδρείας, ξένος εταίρος της Ακαδημίας Γραμμάτων, Τεχνών και Επιστημών του Παλέρμο, επίτιμος διδάκτορας του Πανεπιστημίου του Μιλάνο, γραμματέας και πρόεδρος της Εταιρείας Βυζαντινών Σπουδών, εκδότης του επιστημονικού περιοδικού Αθηνά από το 1947, σύμβουλος της Ιστορικής και Εθνολογικής Εταιρείας Ελλάδος (διευθυντής του Δελτίου της), πρόεδρος της εταιρείας Ιστορικών Σπουδών επί του νεωτέρου ελληνισμού και της συντακτικής επιτροπής του περιοδικού Μνημοσύνη. Ασχολήθηκε παράλληλα με την ποίηση, χρησιμοποιώντας το ψευδώνυμο Νίκος Θεοδωράκος. Το σύνολο των δημοσιευμάτων του σε επιστημονικά περιοδικά, εφημερίδες και επιστημονικά έργα ξεπερνά τα χίλια, ενώ ολοκλήρωσε περισσότερα από εξηνταπέντε αυτοτελή έργα.
Πέθανε στην Αθήνα το 1993.

Για περισσότερα βιογραφικά στοιχεία του Νικόλαου Τωμαδάκη βλ. Λιβαδάρας Ν. «Τωμαδάκης Νικόλαος», Παγκόσμιο Βιογραφικό Λεξικό 9β. Αθήνα, Εκδοτική Αθηνών,1988, Στεργιόπουλος Κώστας (επιμέλεια), «Ν.Β.Τωμαδάκης», Η ελληνική ποίηση· Ανθολογία - Γραμματολογία, σ. 615. Αθήνα, Σοκόλης, 1980 και Χατζηφώτης Ι.Μ. «Τωμαδάκης Νικόλαος Β.», Μεγάλη Εγκυκλοπαίδεια της Νεοελληνικής Λογοτεχνίας 12. Αθήνα, Χάρη Πάτση, χ.χ.

Εργογραφία
----------

* "Από τον Σολωμό στον Παλαμά" (1930)
* "Ο Σολωμός και οι αρχαίοι" (1943)
* "Ο Ιωσήφ Βρυέννιος και η Κρήτη κατά το 1400" (1947)
* "Εισαγωγή εις την βυζαντινήν φιλολογίαν" (1952)
* "Βυζαντινή γραμματολογία 1204-1453" (1957)
* "Μεταβυζαντινά φιλολογικά" (1964)
* "Βυζαντινά και μεταβυζαντινά" (1978)

Πηγές
-----

* Βιογραφική Εγκυκλοπαίδεια του Νεωτέρου Ελληνισμού 1830-2010 - Αρχεία Ελληνικής Βιογραφίας, Εκδόσεις Μέτρον, τ. 3, σελ. 536
Ο **Νικόλαος Μαυρής** (Ζαγαζίκ 1899 - Αθήνα, 3 Νοεμβρίου 1978) ήταν Έλληνας γιατρός, ο πρώτος πολιτικός Γενικός Διοικητής της Δωδεκανήσου (1948-1950 και 1953-1954) και βουλευτής από το 1951 ως το 1952.

Βιογραφία
---------

Ο πατέρας του, ιατρός Γεώργιος Μαυρής, καταγόταν από την Κάσο, όμως ο Νικόλαος γεννήθηκε στο Ζαγαζίκ της Αιγύπτου. To 1918-1923 σπούδασε Ιατρική, κατά τα πρότυπα του πατέρα του, στο Πανεπιστήμιο των Αθηνών. Εν συνεχεία επέστρεψε στην Αίγυπτο. Ειδικεύτηκε στην οφθαλμολογία συνεχίζοντας τις σπουδές του στη Γαλλία. Την ίδια περίοδο παρακολούθησε μαθήματα Νομικής και Φιλολογίας. Το 1936 επέστρεψε στην Αθήνα, όπου παρέμεινε ως το 1940.

Το 1928 ήταν συνιδρυτής του συλλόγου των εν Ελλάδι Κασίων, με έδρα την Αθήνα και ίδρυσε το 1936 την Εταιρεία Δωδεκανησιακών Μελετών. Παράλληλα, από πολύ μικρός μελέτησε την τοπική βιβλιογραφία και ασχολήθηκε με τη λαογραφία των Δωδεκανήσων.

Το 1948, μετά την ένωση των Δωδεκανήσων με την Ελλάδα, ανέλαβε πρώτος πολιτικός διοικητής και παραιτήθηκε το 1950 από τη θέση για να πολιτευτεί. Το διορισμό του ενέκριναν όλα τα κόμματα. Επί διοικήσεώς του ιδρύθηκε η βιβλιοθήκη και το Ιστορικό Αρχείο της Κάσου.

Στις εκλογές του 1951 εξελέγη βουλευτής Δωδεκανήσου με τον Ελληνικό Συναγερμό.

To 1957 για το συγγραφικό του έργο τιμήθηκε δύο φορές από την Ακαδημία Αθηνών.

Ο Μαυρής ήταν παντρεμένος (1935) με την Ιουλία Νικολάου και απέκτησαν μαζί δυο γιους και 2 κόρες.

Κηδεύτηκε στις 4 Νοεμβρίου 1978 στο Πρώτο Νεκροταφείο.

Βιβλία
------

* Ελληνική Βιβλιογραφία (1864-1900)
* Δωδεκανησιακή Βιβλιογραφία (1965 τ. Α΄ και 1974 τ. Β΄),

Παραπομπές
----------

1. 1 2  Αφιέρωμα του Νίκου Μορόπουλου, rodiaki.gr, 15-7-2013, ανάκτηση 28-8-2014.
2. 1 2  «Αρχείο Νικολάου Μαυρή». Αρχειοθετήθηκε από το πρωτότυπο στις 5 Νοεμβρίου 2013. Ανακτήθηκε στις 27 Αυγούστου 2014.
3. 1 2  Μιχαήλ Σκουλιός, Ο «άγνωστος» Νικόλαος Γ. Μαυρής (1899-1978), διαδικτυακή εφημερίδα Η Φωνή της Κάσου, 13-1-2013, ανάκτηση 28-8-2014.
4. ↑  Τα Νέα, Κοινωνικά, 4-11-1978, σελ. 15.
Ο **Νικόλαος Σταματιάδης** ήταν Έλληνας νομικός (μέλος του Δικηγορικού Συλλόγου Βόλου) και πολιτικός.

Βιογραφικά στοιχεία
-------------------

Γεννήθηκε στο χωριό Προμύρι του Νοτίου Πηλίου την 17/02/1864. Στο Προμύρι επίσης έφυγε απ΄τη ζωή την 14/08/1943. Ήταν ανιψιός του Αρχιμανδρίτη Ευγένιου Σουροβήλου Ξηροποταμινού- Dancu. Ο πατέρας του Σταμάτιος επέλεξε ως επώνυμο, το περισσότερο εύχρηστο "Σταματιάδης". Εξελέγη βουλευτής Βόλου στις εκλογές του 1895 και επανεξελέγη σε αυτές του 1902 και 1905. Ήταν σύζυγος της Μαρίας Δάμτσα της οικογένειας των "Ζορμπάδων" που πρωτοστάτησαν με τον Γιώργη Δάμτσα-Ζορμπά, τον γαμπρό του Νικόλαο Φιλάρετο (πατέρα του Γεώργιου Φιλάρετου, που έγινε γνωστός ως "Πατέρας της Δημοκρατίας", καθώς και τον Αρχιμανδρίτη Παϊσιο Δάμτσα τον Ξηροποταμινό στην επανάσταση του Πηλίου (1823-1854-1878) κατά των Οθωμανών. Ήταν συνιδρυτής και συνιδιοκτήτης του πρώτου υδραυλικού ελαιοτριβείου της Μαγνησίας στον οικισμό Πλατανιάς Σηπιάδας Νοτίου Πηλίου. Το σπίτι του στο Προμύρι διασώζεται και έχει χαρακτηρισθεί διατηρητέο νεοκλασικό. Η κόρη του Ανδρομάχη Πανταζάρα ήταν από τις πρώτες Ελληνίδες που ασχολήθηκαν με την τοπική αυτοδιοίκηση, χρημάτισε αντιπρόεδρος της κοινότητας Προμυρίου. Θλιβερό γεγονός της ζωής του ήταν η απαγωγή και εξαφάνιση το 1942, άγνωστο από ποιους, του γαμπρού του Κώστα Αθ. Πανταζάρα καθώς και του ανιψιού και συνεταίρου του Ζαφείρη Ζαφειριάδη που ήταν κοινοτάρχης Προμυρίου για διάστημα μεγαλύτερο των τριάντα ετών.

Παραπομπές
----------

1. ↑  Τσιλικίδης, Νικόλαος (2014). *Λόγιοι Πατέρες της Ιεράς Μονής Ξηροποτάμου 19ος-20ος αι*. Θεσσαλονίκη: Επιστημονικό Συνέδριο ΑΓΙΟΝ ΟΡΟΣ ΚΑΙ ΛΟΓΙΟΣΥΝΗ, Πρακτικά Η΄ Διεθνούς Συνεδρίου, Αγιορειτική Εστία.
2. 1 2  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 162 - 163 (pdf)
Ο **Νικόλαος Μπουρμπάκης** (γενν. 1950, Χανιά, Κρήτη) είναι επιστήμονας πληροφορικής, γνωστός για το έργο του στην επεξεργασία εικόνας. Από το 2011, είναι διακεκριμένος καθηγητής Τεχνολογίας της Πληροφορίας στο διοικητήριο του Οχάιο και διευθυντής των Ινστιτούτου Έρευνας της Τεχνολογίας της Πληροφορίας και του Κέντρου Έρευνας Υποστηρικτικών Τεχνολογιών στο Πανεπιστήμιο Ράιτ του Οχάιο στις Ηνωμένες Πολιτείες Αμερικής. Είναι ο ιδρυτής και επιμελητής (από το 2011) του επιστημονικού περιοδικού *International Journal on Artificial Intelligence Tools*.

Προηγουμένως ήταν Καθηγητής Ηλεκτρονικής Μηχανικής στο Τμήμα Ηλεκτρολόγων Μηχανικών και στο Τμήμα Πληροφορικής του Πανεπιστημίου Ράιτ, αλλά και διευθυντής ερευντητικών εργαστηρίων στο Πανεπιστήμιο Μπίνχαμτον. Διετέλεσε ακόμη, καθηγητής στο Τεχνολογικό Εκπαιδευτικό Ίδρυμα Κρήτης, διευθυντής του Εργαστηρίου Έρευνας Ευφυών Συστημάτων και αναπληρωτής διευθυντής του Κέντρου για τα Ευφυή Συστήματα (1995-2000) στη Σχολή T.J. Watson του Πανεπιστημίου Μπίνχαμτον. Ήταν αναπληρωτής ερευνητής στο Εργαστήριο Έρευνας Αεροδυναμικής στη Ρώμη, της πολιτείας της Νέας Υόρκης το 1997. Τέλος, εργάστηκε ως Λέκτορας στο Πανεπιστήμιο Πατρών στο πεδίο έρευνας και ανάπτυξης των Οπτικών Συστημάτων με Πολυεπεξεργαστές Retina.

Ο Μπουρμπάκης σπούδασε μαθηματικά στο Εθνικό και Καποδιστριακό Πανεπιστήμιο Αθηνών, και στη συνέχεια ηλεκτρολόγος μηχανικός στο Πανεπιστήμιο Πατρών, από το οποίο έλαβε το διδακτορικό του στη μηχανική υπολογιστών και τη πληροφορική το 1983.

Έλαβε το βραβείο Τεχνικού Επιτεύγματος της Εταιρείας Επιστημόνων Πληροφορικής IEEE το 1998 *«για την εξαιρετική και πρωτότυπη συμβολή στις καμπύλες γεμίσματος χώρου στην επεξεργασία εικόνας και την ευφυή οπτική πλοήγηση αυτόνομων ρομπότ σε άγνωστο χώρο.»*

Έχει εκδόσει περισσότερα από 370 επιστημονικά άρθρα σε διεθνή περιοδικά, κεφάλαια βιβλίων και πρακτικά συνεδρίων. Ακόμη, συνέγραψε 10 βιβλία ως συγγραφέας, ή επιμελητής.

Παραπομπές
----------

1. ↑  Panogiotopoulos, Dimokritos; Bourbakis, Nikolaos (1984-10-01). «The VLSI design of a two dimensional image processing array». *Microprocessing and Microprogramming* **14** (3): 125–132. doi:10.1016/0165-6074(84)90005-X. .
2. ↑  «IJAIT Editorial Board (World Scientific)». *www.worldscientific.com*. Ανακτήθηκε στις 26 Ιουνίου 2016.
3. 1 2 3  «Director - Nikolaos Bourbakis». *cecs.wright.edu*. Αρχειοθετήθηκε από το πρωτότυπο στις 7 Μαΐου 2016. Ανακτήθηκε στις 26 Ιουνίου 2016.
4. ↑  «Nikolaos G. Bourbakis • IEEE Computer Society». *www.computer.org*. Ανακτήθηκε στις 26 Ιουνίου 2016.
Ομοσπονδιακό Κονσερβατόριο «Ν.Α. Ρίμσκι-Κορσάκοφ» στην Αγία Πετρούπολη
Με την ονομασία **Κονσερβατόριο**, (παλαιότερα *κονσερβατόριον*), εκ της ιταλικής *conservatorio*, ή (από το γαλλικό) *conservatoire* χαρακτηρίζεται οποιαδήποτε ανώτερη σχολή, κολλεγιακή ή πανεπιστημιακή, στην οποία διδάσκονται όλοι οι κλάδοι της μουσικής. Αντίστοιχη επίσημη ελληνική ονομασία είναι **Ωδείο**. Παρότι στις περισσότερες χώρες ο όρος χρησιμοποιείται συχνά για να περιγράψει κάθε μουσική σχολή αδιακρίτως, υφίστανται εντούτοις διαφορές ανάμεσα στο ωδείο, τη μουσική σχολή, την ωδική σχολή, την ακαδημία μουσικής, το μουσικό κολλέγιο και την πανεπιστημιακή μουσική σχολή. Χονδρικά, η διαφορά εστιάζεται στο ότι τα ωδεία και οι ακαδημίες προσανατολίζονται στην εκτελεστική πρακτική της μουσικής (μουσικά όργανα, ωδική), ενώ τα πανεπιστήμια και τα κολλέγια στην θεωρητική της κατεύθυνση.

Αρχικά όμως, πριν ακόμα δημιουργηθούν τέτοιες σχολές, κονσερβατόρια λέγονταν διάφορα ορφανοτροφεία ή άσυλα απροστάτευτων παιδιών. Όσοι οικότροφοι αυτών των ιδρυμάτων έδειχναν δείγματα εξαιρετικών επιδόσεων στη μουσική τελειοποιούνταν σε ειδικά τμήματα, μέσα σ΄ αυτά τα άσυλα. Τελικά με το χρόνο στα ιδρύματα αυτά γίνονταν ευπρόσδεκτα μόνο παιδιά που έδειχναν παραπάνω προσόντα με συνέπεια ν΄ αναδειχθούν αυτά σε σχολές υψηλών απαιτήσεων με τελική εξειδίκευση του όρου μόνο για τέτοιες σχολές.

Ορισμένα περίφημα κονσερβατόρια ανά τον κόσμο περιλαμβάνουν αυτά του Παρισιού, της Αγίας Πετρούπολης καθώς και το αρχαίοτερο του κόσμου, την *Ακαδημία Μουσικής της Αγίας Καικιλίας* στη Ρώμη. Στην Ελλάδα τα γνωστότερα τέτοια ιδρύματα περιλαμβάνουν το Ωδείο Αθηνών, το Εθνικό Ωδείο και το Κρατικό Ωδείο Θεσσαλονίκης.

Πηγές
-----

* *Νεώτερον Εγκυκλοπαιδικόν Λεξικόν Ηλίου*, τόμ. 11ος, σελ. 175
**Γενικές εκλογές** διεξήχθησαν στη Νούναβουτ, στις 30 Οκτωβρίου 2017, οπότε εξελέγησαν 22 μη κομματικοί.[1]

Ήταν οι πέμπτες γενικές εκλογές από τότε που συστάθηκε το έδαφος το 1999, και οι πρώτες με τον νόμο περί καθορισμένης ημερομηνίας, μς βάση τον οποίο απαιτείται η διεξαγωγή εκλογών πριν περάσουν 4 χρόνια από τις προηγούμενες εκλογές.[2]

Σε αντίθεση με τις άλλες ομοσπονδιακές ή επαρχιακές εκλογές στον Καναδά, οι εκλογές για την ανάδειξη των μελών της Νομοθετικής Συνέλευσης στη Νούναβουτ διεξάγονται χωρίς τη συμμετοχή κομμάτων. Όλοι οι υποψήφιοι είναι ανεξάρτητοι. Μετά τις εκλογές, στην πρώτη συνεδρίαση της Νομοθετικής Συνέλευσης, εκλέγονται ο πρωθυπουργός και το εκτελεστικό συμβούλιο.

Αποτελέσματα
------------

Στις εκλογές αναδείχθηκε αριθμός γυναικών βουλευτών που αποτελεί ρεκόρ.[3] Έξι γυναίκες, ποσοστό 27% του συμβουλίου εξελέγησαν στις εκλογές.

Συνολικά οι μισοί από τους 22 βουλευτές της προηγούμενης βουλής πέτυχαν να επανεκλεγούν. Στις 17 Νοεμβρίου 2017 στην πρώτη του συνεδρίαση, το Φόρουμ εξέλεξε πρωθυπουργό (premier) τον Πολ Κουάσα. Το νέο εκτελεστικό συμβούλιο απαρτίζεται από τους Ντέιβιντ Άκιαγκοκ, Πατ Ανγκνάκακ, Τζίνι Έχαλοκ, Ντέιβιντ Τζόνασι, Λόρνε Κούσουγκακ, Τζόε Σαβικάταακ και Ελίζαπε Σεουτιάπικ.[4]

Παραπομπές
----------

1. ↑  "Nunavut MLAs approve money to be spent by next legislature". *Nunatsiaq News*, 8 Ιουνίου 2017.
2. ↑  "Nunavut MLAs opt for fixed election dates, code of conduct". *Nunatsiaq News*, 24 Φεβρουαρίου 2014.
3. ↑  "New faces, and a record number of women, will make up Nunavut's next legislature". CBC North, 30 Οκτωβρίου 2017.
4. ↑  «Paul Quassa will be Nunavut's next premier». *CBC News*. 17 Νοεμβρίου 2017.. Ανακτήθηκε στις 17 Νοεμβρίου 2017.
Ο **Γρηγόριος Δενδρινός ο Αιγιαλείας** (-1850) ήταν επίσκοπος και αγωνιστής της Ελληνικής Επανάστασης.

Βίος
----

Ο Γρηγόριος Δενδρινός καταγόταν από την Ιθάκη. Ως ιερομόναχος πριν το 1808 διορίσθηκε επίτροπος του μεγάλου λογοθέτη της Μεγάλης Εκκλησίας Αλέξανδρου Μάνου στην εξαρχία Ψαρών. Τον Σεπτέμβριο του 1808 χειροτονήθηκε τιτουλάριος επίσκοπος Ευδοκιάδος ή Ευδοξιάδος. Το 1811 τοποθετήθηκε εκκλησιαστικός προϊστάμενος του Μεγάλου Ρεύματος στην Κωνσταντινούπολη. Πριν τον Ιανουάριο του 1818 πρέπει να τοποθετηθεί η παραίτησή του, αφού τότε χειροτονήθηκε κάποιος Κύριλλος ως Μητροπολίτης Ευδοκιάδος.

Όταν ξέσπασε η Ελληνική Επανάσταση ήλθε στην Ελλάδα και συνεργάστηκε με τους Νέγρη, Μαυροκορδάτο, Κουντουριώτη. Το 1826 στάλθηκε στη Συρία ως διπλωματικός εκπρόσωπος αλλά συνελήφθη στο Χαλέπι και μεταφέρθηκε στην Αίγυπτο όπου εργάστηκε εργάτης στα κτήματα του Μεχμέτ Αλή. Όταν επέστρεψε στην Ελλάδα έγινε Επίσκοπος Αιγιαλείας. Πέθανε το 1850.

Παραπομπές
----------

1. 1 2  Χρίστος Πατρινέλης, «Γρηγόριος Ευδοκιάδος», Θρησκευτική και Ηθική Εγκυκλοπαίδεια, τομ. 4(1964),στ.804

Πηγές
-----

* Χρίστος Πατρινέλης, «Γρηγόριος Ευδοκιάδος», Θρησκευτική και Ηθική Εγκυκλοπαίδεια, τομ. 4 (1964), στ.804
Η **νόσος Περονί**, ή κατά την ξένη ορολογία Peyronie syndrome, ανήκει στις επίκτητες κάμψεις του πέους. Προκαλεί δυσμορφία στο πέος λόγω της κάμψης. Η νόσος μπορεί να προκαλεί λειτουργικά αλλά και αισθητικά προβλήματα. Κατά την νόσο Περονί αναπτύσσεται μία σκληρία, ινώδης πλάκα, η οποία και προκαλεί την δυσμορφία του πέους. Η νόσος γίνεται αντιληπτή κατά την ψηλάφηση της ίνωσης αυτής καθώς και από την κλινική εικόνα κατά την φάση της στύσης. Η αντιμετώπιση είναι χειρουργική και μετά το εξάμηνο. Η συντηρητική αντιμετώπιση αμφισβητείται από πολλούς συγγραφείς ειδικότερα μετά την παρέλευση του εξαμήνου.

Οι χειρουργικές τεχνικές στοχεύουν στην επιδιόρθωση της φυσιολογικής εικόνας του πέους. Η πιο γνωστή είναι η τεχνική Νέσμπιτ και Χειρουργική Ουρολογία. Το αρνητικό των τεχνικών Νέσμπιτ αυτών αποτελεί η μείωση του μεγέθους του πέους.

Αυτός ήταν και ο λόγος δημιουργίας τεχνικών που χρησιμοποιούν μοσχεύματα με σκοπό την διατήρηση του μήκους του πέους. Πήρε το όνομά της από τον Γάλλο χειρουργό Φρανσουά Ζιζό ντε λα Περονί, ο οποίος περιέγραψε την ασθένεια το 1743.

Εξωτερικοί σύνδεσμοι
--------------------

* Κάμψεις πέους The usage of preputial graft congenital and acquired penile curvatures
Ο **Ηρóδιĸος** ήταν αρχαίος Έλληνας ιατρός του πέμπτου αιώνα π.Χ. που γεννήθηκε στη Σηλυμβρία.

Θεωρείται ότι χρησιμοποίησε πρώτος την θεραπευτική σωματική άσκηση ως ιαματικό μέσο για να γιατρέψει ασθένειες, και θεωρείται ότι ήταν ένας από τους δασκάλους του Ιπποκράτη.
Συνιστούσε επίσης την καλή διατροφή και τα μασάζ με την χρήση βοτάνων και ελαίων, ενώ οι θεωρίες του έγιναν θεμέλιο της αθλητικής ιατρικής. Έδωσε συγκεκριμένες οδηγίες για το πως να εφαρμόζεται το μασάζ.

Ο Ηρóδιĸος περιγράφεται επίσης ως παιδοτρίβης και σοφιστής.

Παραπομπές
----------

1. ↑  «Early American Manual Therapy». Αρχειοθετήθηκε από το πρωτότυπο στις 9 Μαρτίου 2005. Ανακτήθηκε στις 6 Αυγούστου 2008.

Πηγές
-----

* Λεξικό της ελληνικής και ρωμαϊκής βιογραφίας και της μυθολογίας
* History and Development of Mechanical Vibration Therapy

Δείτε επίσης
------------

* Ίκκος ο Ταραντίνος
Τυπικός καταιονητήρας (sprinkler).
**Καταιονητήρας** είναι συσκευή που εκτοξεύει οποιοδήποτε υγρό με μεγάλη πίεση. Συνήθως χρησιμοποιείται όταν θέλουμε να αναφερθούμε σε εκτόξευση νερού για χρήση σε περίπτωση πυρκαγιάς ή τα πυροσβεστικά συστήματα ασφαλείας. Ωστόσο στην καθημερινή χρήση καταιονητήρας είναι η λέξη που χρησιμοποιούμε για το ντους (*shower*) λόγω ακριβώς της ιδιότητας να εκτοξεύει νερό με μεγάλη πίεση. 
Εγκαταστάσεις καταιονισμού νερού έχουμε συνήθως σε χώρους υψηλής συγκέντρωσης ατόμων (σχολεία, δημόσιες υπηρεσίες κ.α.) καθώς και σε μεμονομένες κατοικίες για την πρόληψη πυρκαγιάς. 
Λειτουργούν πολλά είδη αυτόματα καταιονισμού νερού σε περίπτωση αυτόματης ανίχνευσης καπνού ή φωτιάς και μπορεί να χρησιμοποιηθεί αντί του νερού αφρός ή ακόμα και αέριο ως μέσο για την κατάσβεση της φωτιάς.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καταιονητήρας** |

* Συστήματα πυρόσβεσης
* Das Farb-ABC von Sprinkleranlagen Αρχειοθετήθηκε 2007-03-14 στο Wayback Machine.
* Informationsportal24 Αρχειοθετήθηκε 2008-10-14 στο Wayback Machine.
* Vergleich der Löschwirksamkeit von Sprinklern, Nieder- und Hochdruck-Wassernebellöschanlagen (water mist extinguishing systems)
Ο **Άβελ, λόρδος του Λάνγκελαιν** ή **Άβελ Άβελσεν** (*Abel Abelsøn*, 1252 - 2 Απριλίου 1279), λόρδος του Λάνγκελαιν ήταν τρίτος και τελευταίος γιος του Άβελ της Δανίας και της συζύγου του Ματθίλδης του Χόλσταϊν, μικρότερος αδελφός των δουκών του Σλέσβιχ Βάλντεμαρ Γ΄, και Έρικ Α΄. Σαν μέλος της δουκικής οικογένειας δέχθηκε πολλά δώρα στην νότια Δανία. Μετά τον πρόωρο θάνατο του μεγαλύτερου αδελφού του Βάλντεμαρ Γ΄ και την εγκατάσταση στο δουκάτο του Σλέσβιχ του δεύτερου αδελφού του Έρικ, ο Άβελ δέχθηκε ως δώρο τις πόλεις Σβένπο, Ρούδκεεπενγκ, πιθανώς την Φώπο στο νησί Φιονία και το νησί του Λάνγκελαιν. Πέθανε πρόωρα την ημέρα της Πεντηκοστής του 1279 στο Σβένπο και τάφηκε στο αβαείο των Φραγκισκανών της πόλης.

Παραπομπές
----------

1. ↑  Leo van de Pas: (Αγγλικά) *Genealogics*. 2003. I00020584. Ανακτήθηκε στις 9  Οκτωβρίου 2017.
2. 1 2  Darryl Roger Lundy: (Αγγλικά) *The Peerage*.

Εξωτερικοί σύνδεσμοι
--------------------

* Δανικό βιογραφικό λεξικό
O **κλάθρος ο ερυθρός** ή **κιγκλίδωμα το ερυθρό** (*Clathrus ruber*) είναι ένα είδος μύκητα της οικογένειας Phallaceae. Κατανέμεται στη νότια και κεντρική ηπειρωτική Ευρώπη, καθώς και στη δυτική Τουρκία, στη Βόρεια Αφρική (Αλγερία) και στη δυτική Ασία (Ιράν), ενώ είναι σπάνιος στην κεντρική Ευρώπη. Σήμερα, έχει εισαχθεί και σε άλλες περιοχές και τώρα εμφανίζει ευρεία εξάπλωση σε όλες τις ηπείρους εκτός από την Ανταρκτική.

Kλάθρος ο ερυθρός (Clathrus ruber), Θέρμα, Νήσος Σαμοθράκη, Θράκη
Είναι ένας σαπροφυτικός μύκητας σε σχήμα κόκκινου φαναριού, που τρέφεται με ξυλώδες φυτικό υλικό σε αποσύνθεση και συναντάται συχνά, μόνος ή σε ομάδες. σε δάση πλατύφυλλων φυλλοβόλων, κωνοφόρων και κήπους. Το καρπόσωμα αρχικά εμφανίζεται με σχήμα υπόλευκου "αυγού", ενώ στη συνέχεια σχίζεται στην επιφάνεια και αναδύεται το δικτυωτό ακανόνιστα σφαιρικό και σπογγώδες κόκκινο πλέγμα. Οι χρωστικές που είναι υπεύθυνες για το πορτοκαλί-κόκκινο χρώμα του μύκητα είναι καροτενοειδή, κυρίως λυκοπένιο και βήτα-καροτένιο - οι ίδιες ενώσεις που ευθύνονται για το κόκκινο και το πορτοκαλί χρώμα της ντομάτας και των καρότων, αντίστοιχα. Εμφανίζεται την περίοδο Σεπτέμβριος-Νοέμβριος και Απρίλιος-Ιούνιος. Αν και η βρωσιμότητα του C. ruber δεν έχει τεκμηριωθεί επίσημα, η άσχημη οσμή σάπιου κρέατος ή πτώματος ζώου σε αποσύνθεση που αναδίδει, θα αποθάρρυνε τους περισσότερους ανθρώπους από το να το φάνε.

Πηγές
-----

Αθανασίου Ζ. (2010), Μανιτάρια, Εκδόσεις Ψύχαλου

Διαμαντής Σ. (1992),Τα Μανιτάρια της Ελλάδος, Εκδόσεις Ίων

https://www.lemnosnature.gr/fungi/%CE%BA%CE%B9%CE%B3%CE%BA%CE%BB%CE%AF%CE%B4%CF%89%CE%BC%CE%B1-%CF%84%CE%BF-%CE%B5%CF%81%CF%85%CE%B8%CF%81%CF%8C-clathrus-ruber/

https://www.agriamanitaria.gr/clathrus-ruber-%CE%AC%CE%B3%CF%81%CE%B9%CE%B1-%CE%BC%CE%B1%CE%BD%CE%B9%CF%84%CE%AC%CF%81%CE%B9%CE%B1/

http://phytologio.blogspot.com/2015/11/em-clathrus-ruberem-p-micheli-ex-pers.html

Παραπομπές
----------
Η ταινία **Ο Μπαμπάς της Νύφης** (Αγγλ. **Father of the Bride**) είναι κωμωδία παραγωγής 1950, σε σκηνοθεσία Βινσέντε Μινέλι. Πρωταγωνιστές της ταινίας είναι ο Σπένσερ Τρέισι στον κεντρικό ρόλο, η Τζόαν Μπένετ, η Ελίζαμπεθ Τέιλορ, ο Ντον Τέιλορ, η Μπίλι Μπερκ και ο Λίο Τζ. Κάρολ. Πρόκειται για κινηματογραφική μεταφορά του μυθιστορήματος του Έντουαρντ Στρίτερ, το οποίο διασκεύασαν για τη μεγάλη οθόνη οι Φράνσις Γκούντριτς και Άλμπερτ Χάκετ. Η ταινία προτάθηκε για τρία βραβεία Όσκαρ, μεταξύ των οποίων και για Όσκαρ Καλύτερης Ταινίας. 

Η ταινία έλαβε την 83η θέση στη λίστα με τις 100 καλύτερες κωμωδίες όλων των εποχών που θεσπίστηκε από το Αμερικανικό Ινστιτούτο Κινηματογράφου.

Υπόθεση
-------

Μετά το γάμο της κόρης του Κέι (Ελίζαμπεθ Τέιλορ), ο δικηγόρος Στάνλεϊ Μπανκς (Σπένσερ Τρέισι) αναλογίζεται την ημέρα που του ανακοινώθηκε ο αρραβώνας της κόρης του με τον Μπάκλεί Ντάνσταν (Ντον Τέιλορ) τρεις μήνες πριν. Η ανακοίνωση αυτή, έκανε τον Στάνλεϊ να αισθανθεί άβολα, αλλά σύντομα διαπίστωσε ότι η κόρη του έχει πλέον φτάσει σε ηλικία γάμου. Παρόλα αυτά ενώ η Έλι (Τζόαν Μπένετ), σύζυγος του Στάνλεϊ ξεκινάει τις προετοιμασίες για το γάμο της Κέι, ο ίδιος παραμένει άγρυπνος τις νύχτες έχοντας το φόβο για το μέλλον της κόρης του. Η εμμονή του Στάνλεϊ για την τύχη της κόρης του, τον καθιστούν πρωταγωνιστή μιας σειράς κωμικοτραγικών καταστάσεων.

Υποδοχή
-------

Η ταινία γυρίστηκε με προϋπολογισμό 1.2 εκατομμυρίων δολαρίων κάνοντας εισπράξεις 6 εκατομμυρίων παγκοσμίως.

Σίκουελ και επανεκτελέσεις
--------------------------

Την επόμενη χρονιά γυρίστηκε η συνέχεια της ταινίας με τίτλο *Ο Πεθερός της Νύφης (Father`s Little Dividend, 1951)*. Κατά τη δεκαετίας του '60 γυρίστηκε μια τηλεοπτική σειρά με θέμα την ταινία. Το 1991 γυρίστηκε η επανεκτέλεση της ταινίας με πρωταγωνιστές τους Στιβ Μάρτιν και Ντάιαν Κίτον, ενώ το 1995 γυρίστηκε κι η επανεκτέλεση της συνέχειας της ταινίας με τίτλο *Ο Μπαμπάς της Νύφης Παθαίνει Αμόκ (*Father of the Bride Part II*)* επίσης με πρωταγωνιστές τους Κίτον και Μάρτιν.

Βραβεία Ακαδημίας Κινηματογράφου (Όσκαρ)

**Υποψηφιότητα:**

* Καλύτερης Ταινίας - Πάντρο Σ. Μπέρμαν
* Α’ Ανδρικού Ρόλου – Σπένσερ Τρέισι
* Διασκευασμένου Σεναρίου – Φράνσις Γκούλντριτς & Άλμπερτ Χάκετ

Παραπομπές
----------

1. ↑  *Variety* film review; May 10, 1950, page 6.
2. ↑  *Harrison's Reports* film review; May 13, 1950, page 75.
3. ↑  James Curtis, *Spencer Tracy: A Biography*, Alfred Knopf, 2011 p599

Εξωτερικοί σύνδεσμοι
--------------------

* *Ο Μπαμπάς της Νύφης (ταινία 1950)*  στην IMDb
Ο **Αγρότης Λιανοκλαδίου** υπήρξε ποδοσφαιρικό σωματείο με έδρα το Λιανοκλάδι Φθιώτιδας. Επίσημο έτος ίδρυσης του συλλόγου ήταν το 1946, είχε χρώματα το πράσινο και το λευκό και έμβλημα το στάχυ. Είχε πολυετή παρουσία στα πρωταθλήματα Ε.Π.Σ. Φθιώτιδας στο πρωτάθλημα της Δ΄ Εθνικής κατηγορίας και έδρα του αποτελούσε το Δημοτικό Στάδιο Λιανοκλαδίου. Το 2012 συγχωνεύτηκε με τον Α.Σ. Λαμία, δημιουργώντας τον Π.Α.Σ. Λαμία 1964.

Ιστορία
-------

Ο Αγρότης Λιανοκλαδίου ιδρύθηκε το 1961. Είχε πολυετή παρουσία στα πρωταθλήματα Ε.Π.Σ. Φθιώτιδας. Στην Δ΄ Εθνική κατηγορία αγωνίστηκε τις χρονιές 2008-09, 2009-10, 2010-11 και 2011-12. Τη σεζόν 2010-11 πλησίασε περισσότερο την πολυπόθητη άνοδο στην Γ΄ Εθνική, τερματίζοντας στη 2η θέση του 4ου ομίλου πίσω από τον Οικονόμο Τσαριτσάνης. Την ίδια αγωνιστική περίοδο κατέκτησε για πρώτη φορά στην ιστορία του το Κύπελλο Ε.Π.Σ. Φθιώτιδας, ενώ έφτασε και στον τελικό του Κυπέλλου Ελλάδας ερασιτεχνών γνωρίζοντας την ήττα με 2-0 από τον Αστέρα Μαγούλας στη Χαλκίδα.

Το καλοκαίρι του 2012 κι ενώ είχε εξασφαλίσει την παραμονή του στη Δ΄ Εθνική αποφασίστηκε η συνεργασία με τον Α.Σ. Λαμία που αγωνιζόταν στο πρωτάθλημα της ΕΠΣ Φθιώτιδας. Έτσι δημιουργήθηκε ο Π.Α.Σ. Λαμία 1964 που αγωνίστηκε στη θέση του στη Δ΄ Εθνική την περίοδο 2012-13 και ο «Α.Σ. Αγρότης Λιανοκλαδίου 1946» που συνέχισε στη θέση του Α.Σ. Λαμία στην Α΄ ΕΠΣΦ μέχρι και την περίοδο 2013-14. Από το 2014 είναι αδρανής.

Παραμπομπές
-----------

1. ↑  Καταγραφή Αθλητικών Σωματείων, Ιστότοπος ΓΓΑ
2. ↑  Συγχώνευση Αγρότη Λιανοκλαδίου - Α.Σ. Λαμίας evrytanika.gr
3. ↑  Ολοκληρώθηκε η συγχώνευση Λιανοκλαδίου και Λαμίας. Στη Δ΄ Εθνική ο ΠΑΣ Λαμία 1964 evrytanika.gr
4. ↑  Ο ικανότατος Αγρότης Λιανοκλαδίου evrytaniasport.blogspot.com
5. ↑  «Ο Βασίλης Πάντος νέος προπονητής του Αγρότη». *www.lamiareport.gr*. Ανακτήθηκε στις 2 Ιουλίου 2019.
Ο **Εμμανουήλ Φράγκος** (Xίος, 27 Ιουνίου 1993) είναι Έλληνας κτηνίατρος, πολιτικός και μέλος του 9ου Ευρωπαϊκού Κοινοβουλίου (2019-2024) για την Ελλάδα.

Βιογραφικά στοιχεία
-------------------

Σπούδασε Κτηνιατρική στο Τμήμα Κτηνιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης. 

Στις ευρωεκλογές του 2019 ήταν υποψήφιος με την Ελληνική Λύση υπό το όνομα Φράγκος (Φραγκούλης) Εμμανουήλ και βγήκε δεύτερος από το ψηφοδέλτιο του κόμματος, μετά τον πρόεδρο Κυριάκο Βελόπουλο.

Ορίστηκε ευρωβουλευτής τον Ιούλιο του 2019, αντικαθιστώντας τον πρόεδρο της Ελληνικής Λύσης, Κυριάκο Βελόπουλο, ο οποίος υπέβαλε την παραίτηση του ώστε να αναλάβει Βουλευτής του Ελληνικού Κοινοβουλίου.

Κατά την κοινοβουλευτική του θητεία είναι μέλος της Επιτροπής Διεθνούς Εμπορίου (INTA), της Επιτροπής Αναφορών (PETI) και της Αντιπροσωπείας στην Κοινοβουλευτική Επιτροπή CARIFORUM-EΕ, ενώ είναι Αναπληρωματικό Μέλος της Επιτροπής Περιβάλλοντος, Δημόσιας Υγείας και Ασφάλειας των Τροφίμων (ENVI) και της Αντιπροσωπείας για τις σχέσεις με τη Λαϊκή Δημοκρατία της Κίνας.

Ευρωεκλογές 2019
----------------

Κατά τις όταν ανακοινώθηκε το ψηφοδέλτιο της Ελληνικής Λύσης, υπήρξε αντίδραση από τον Φράγκο Φραγκούλη ο οποίος κατηγόρησε το κόμμα για παραπλάνηση χρησιμοποιόντας το όνομά του.

Παραπομπές
----------

1. ↑  «Εμμανουήλ ΦΡΑΓΚΟΣ».
2. ↑  «Επικράτεια | Ευρωεκλογές – Μάιος 2019». *ekloges.ypes.gr*. Ανακτήθηκε στις 24 Μαΐου 2021.
3. ↑  ««Έσπασε» κάθε ρεκόρ ο Βελόπουλος: Ευρωβουλευτής για οκτώ ημέρες». *www.parapolitika.gr*. 15 Ιουλίου 2019. Ανακτήθηκε στις 24 Μαΐου 2021.
4. ↑  «www.iefimerida.gr». Ανακτήθηκε στις 15 Δεκεμβρίου 2022.

|  |  |  |  |  |
| --- | --- | --- | --- | --- |
| 

| π • σ • ε
Ευρωβουλευτές Ελλάδας (2019-2024) |
| --- |
|  |
| 
* Νίκος Ανδρουλάκης
* Κώστας Αρβανίτης
* Άννα-Μισέλ Ασημακοπούλου
* Ελίζα Βόζεμπεργκ
* Αλέξης Γεωργούλης
* Θοδωρής Ζαγοράκης
* Εύα Καϊλή
* Μανώλης Κεφαλογιάννης
* Πέτρος Κόκκαλης
* Στέλιος Κούλογλου
* Έλενα Κουντουρά
* Στέλιος Κυμπουρόπουλος
* Γιώργος Κύρτσος
* Θανάσης Κωνσταντίνου
* Γιάννης Λαγός
* Βαγγέλης Μεϊμαράκης
* Λευτέρης Νικολάου – Αλαβάνος *(αντικατέστησε την Σεμίνα Διγενή)*
* Κωνσταντίνος Παπαδάκης
* Δημήτρης Παπαδημούλης
* Μαρία Σπυράκη
* Εμμανουήλ Φράγκος *(αντικατέστησε τον Κυριάκο Βελόπουλο)*
 |  |

 |
Κυματοειδές και σπεκτρόγραμμα της τσεχικής έκφρασης.Η ακολουθία **στρτς πρστ σκρτζ κρκ** (τσεχικά: *Strč prst skrz krk*, προφορά (βοήθεια·πολυμέσα)) είναι τσεχικός και σλοβακικός γλωσσοδέτης που σημαίνει "*χώσε ένα δάχτυλο στο λαιμό σου*".

Η φράση είναι γνωστή καθώς έχει σημασιολογική και συντακτική ηχητική πρόταση χωρίς φωνήεν. Όλοι οι πυρήνες συλλαβών της πρότασης είναι το συλλαβικό r, ένα κοινό χαρακτηριστικό σε πολλές Σλαβικές γλώσσες. Χρησιμοποιείται συχνά ως παράδειγμα τέτοιων φράσεων σε μαθήματα εκμάθησης της τσεχικής ή σλοβακικής ως ξένη γλώσσα.

Στην πραγματικότητα, τα τσεχικά και σλοβακικά έχουν δύο συλλαβικά υγρά σύμφωνα, με το άλλο να είναι το συλλαβικό l. Ως αποτέλεσμα, υπάρχουν πολλές λέξεις χωρίς φωνήεντα. Μερικά τέτοια παραδείγματα είναι τα *scvrnkls*, *čtvrthrst*, και *čtvrtsmršť*.

Στα σλοβακικά και τσεχικά υπάρχουν και άλλες προτάσεις χωρίς φωνήεντα, όπως η "Prd krt skrz drn, zprv zhlt hrst zrn" η οποία σημαίνει "Ένας τυφλοπόντικας έκλασε μέσω του γρασιδιού, αφού κατάπιε μια χούφτα σπόρων".

Η μεγαλύτερη πρόταση στα τσεχικά χωρίς φωνήεν είναι η "Škrt plch z mlh Brd pln skvrn z mrv prv hrd scvrnkl z brzd skrz trs chrp v krs vrb mls mrch srn čtvrthrst zrn.".

Παραπομπές
----------

1. 1 2  (Γαλλικά) "Le virelangue - jazykolam : strč prst skrz krk"[*νεκρός σύνδεσμος*] - Radio Prague article about the phrase
2. ↑  Wilson, James (2010). *Moravians in Prague: A Sociolinguistic Study of Dialect Contact in the Czech Republic*. ISBN 9783631586945. .
3. ↑   Σφάλμα στο πρότυπο webarchive: Ελέγξτε την τιμή `|url=`. Empty.
4. ↑  "Czechia Has Won The Czech Republic Name Debate", Francis Tapon, *Forbes*, May 22, 2017
Ο **Αθλητικός Σύλλογος Απόλλων Ευπαλίου** είναι αθλητικός σύλλογος της Φωκίδας, που ιδρύθηκε το 1989.
Τα χρώματα της ομάδας είναι μπλε-άσπρο. Η μεγαλύτερη διάκριση στην ιστορία του Απόλλωνα είναι η συμμετοχή του στο Περιφερειακό Πρωτάθλημα, της αγωνιστικής περιόδου 2009-10. Πρόεδρος του συλλόγου από τον Ιούνιο του 2014 είναι ο *Θεόδωρος Ζέρβας*.

Τα πρόσφατα χρόνια
------------------

Τη σεζόν 2008-09 ο Απόλλων κατέκτησε το πρωτάθλημα της Α΄Κατηγορίας Ε.Π.Σ. Φωκίδας έχοντας προπονητή το *Βασίλη Λουκόπουλο*. Επίσης, ήταν φιναλίστ στον Τελικό του Κυπέλλου Φωκίδας, όπου ηττήθηκε από τον Αστέρα Ιτέας, με 2-0.

Την επόμενη χρονιά αγωνίστηκε για πρώτη φορά στην ιστορία του στη Δ΄Εθνική, καθώς τοποθετήθηκε στον 5ο όμιλο. Όμως, δεν του επιτράπηκε να χρησιμοποιήσει την φυσική του έδρα και οι εντός έδρας αγώνες του ορίσθηκαν σε διάφορα άλλα γήπεδα, που απείχαν πολύ μεγάλες αποστάσεις από το Ευπάλιο, όπως στο Αντίρριο, στο Μεσολόγγι, στο Αιτωλικό κ.λ.π.

Υπό αυτές τις συνθήκες  και έχοντας νέο τεχνικό το *Σταύρο Σταύρου*, ο Απόλλων δεν κατάφερε να διεκδικήσει την παραμονή του και τερμάτισε στη 17η θέση με 25 βαθμούς σε 34 αγώνες (τέρματα 46-59), επιστρέφοντας στο τοπικό πρωτάθλημα Φωκίδας. Παρόλες τις αντιξοότητες, ο ποδοσφαιριστής του Απόλλωνα *Χρήστος Φλέγκας* αναδείχτηκε 1ος σκόρερ στον 5ο όμιλο της κατηγορίας.

Tον ίδιο χρόνο, ο Απόλλων πέτυχε να κατακτήσει -για πρώτη φορά στα χρονικά- το Κύπελλο Φωκίδας,  αφού επικράτησε στον Τελικό της 24 Μαρτίου 2010 με σκορ 2-0 του Κρισσαίου Χρισσού.

Την περίοδο 2014-2015 ο Απόλλωνας κατέκτησε το δεύτερο πρωτάθλημα της ιστορίας του και αγωνίστηκε στους αγώνες των πρωταθλητριών ομάδων ΕΠΣ για την άνοδο στη Γ΄Εθνική κατηγορία.

Πρωταθλητής αναδείχθηκε και την περίοδο 2018-19  κερδίζοντας το δικαίωμα ανόδου στην ερασιτεχνική Γ' Εθνική, ενώ την ίδια χρονιά ήταν φιναλίστ στο Κύπελλο της ΕΠΣ Φωκίδας .

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

Πηγές - Εξωτερικοί σύνδεσμοι
----------------------------

* "Ευπάλιο ...καθ΄οδόν"
* Φωκίδα ΣΠΟΡ
*

Παραπομπές
----------

1. ↑  Αναφορά dorida.gr
2. ↑  «efpalio.pblogs.gr: "Δεν πάει ...Πρέβεζα ως γηπεδούχος ο Απόλλων!"». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 12 Απριλίου 2012.
3. ↑  «Amfissa Press: Κυπελλούχος για το 2010 ο Απόλλων Ευπαλίου». Αρχειοθετήθηκε από το πρωτότυπο στις 11 Ιουλίου 2012. Ανακτήθηκε στις 11 Ιουλίου 2012.
4. ↑  Τάσος Τσόλκας: "Πρωταθλητής Φωκίδας για το 2018-19 ο Απόλλων Ευπαλίου". Ανακτήθηκε στις 2/5/2019
5. ↑  Στον Τελικό Κυπέλλου Φωκίδας: Απόλλων Ευπαλίου - Αστέρας Ιτέας. Ανακτήθηκε στις 2/5/2019
Το **ΔΑΚ Φλώρινας** αποτελεί το κεντρικό στάδιο της Φλώρινας. Το στάδιο κατασκευάστηκε το 1977 και από τότε αποτελεί την έδρα της ομώνυμης ποδοσφαιρικής ομάδας της πόλης. Η χωρητικότητα του σταδίου ανέρχεται στις 5000 θέσεις κατά προσέγγιση και φιλοξενεί πλήθος αγώνων. Έκτος από τα ποδοσφαιρικά γεγονότα που λαμβάνουν χώρα σε αυτό, στο στάδιο πραγματοποιούνται αγώνες στίβου, ενώ στους βοηθητικούς χώρους αγώνες μπάσκετ, ξιφασκίας και άρσης βαρών. Οι αντίστοιχοι σύλλογοι των αθλημάτων αυτών στεγάζονται σε αίθουσες του γηπέδου οι οποίες έχουν παραχωρηθεί από τη δημοτική αρχή. Σε αίθουσα του συνδέσμου στεγάζεται επίσης και ο Σύνδεσμος Διαιτητών Φλώρινας.

Το στάδιο είναι επανδρωμένο με γυμναστήριο και αποδυτήρια για τους αθλητές ενώ παρέχεται η δυνατότητα χρησιμοποίησης του στίβου καθώς και των στρωμάτων αλλά και του σκάμματος από το κοινό. Το στάδιο είναι ικανό να φιλοξενήσει σημαντικούς αγώνες αφού πληροί όλες τις προϋποθέσεις διαθέτοντας εξαιρετικό αγωνιστικό χώρο, επαρκή φωτισμό, πάρκινγκ αυτοκινήτων και αρκετές κερκίδες. Μάλιστα κατά τη ποδοσφαιρική χρονιά 2010-2011 φιλοξένησε των αγώνα μεταξύ του Εορδαικού και του ΠΑΟΚ για τη δεύτερη φάση του κυπέλλου Ελλάδος. Εκτός από ποδοσφαιρικούς αγώνες υπάρχουν οι κατάλληλες συνθήκες για διεξαγωγή και αγώνων μπάσκετ. Παράλληλα το περιβάλλοντα χώρου του ΔΑΚ Φλώρινας, στο πρώην κολυμβητήριο, πραγματοποιούνται αγώνες ξιφασκία με αποκορύφωμα το ευρωπαϊκό πρωτάθλημα ξιφασκίας που διοργανώθηκε το 2013.

Το ΔΑΚ Φλώρινας αντικατέστησε το το γήπεδο ποδοσφαίρου της πόλης το οποίο δεν ήταν κατάλληλο να φιλοξενήσει μεγάλους αγώνες και στη συνέχεια μετατράπηκε σε πάρκο αναψυχής.

Παραπομπές
----------

1. ↑  «Π.Α.Σ ΦΛΩΡΙΝΑ». *pas-florina.blogspot.gr*. Ανακτήθηκε στις 1 Ιουνίου 2016.
2. ↑  «ΕΠΙΚΟΙΝΩΝΙΑ | ΟΞΙΦ - ΟΜΙΛΟΣ ΞΙΦΑΣΚΙΑΣ ΦΛΩΡΙΝΑΣ - FLORINA'S FENCING CLUB». *www.oxif.gr*. Ανακτήθηκε στις 1 Ιουνίου 2016.
3. ↑  Diaitisia.gr. «ΣΥΝΔΕΣΜΟΙ ΔΙΑΙΤΗΤΩΝ». *Diaitisia.gr*. Αρχειοθετήθηκε από το πρωτότυπο στις 29 Οκτωβρίου 2015. Ανακτήθηκε στις 1 Ιουνίου 2016.
4. ↑  «Εορδαϊκός - ΠΑΟΚ 0-1». *www.sport24.gr*. Ανακτήθηκε στις 1 Ιουνίου 2016.